होली के अलावा सरकारी छुट्टियों पर भी होगी जमीन की रजिस्ट्री
कोटा | वित्तीयवर्ष के अंतिम महीने (मार्च) को देखते हुए पंजीयन मुद्रांक विभाग ने शनिवार रविवार सहित अन्य सरकारी छुट्टी के दिन भी सबरजिस्ट्रार कार्यालय खोलकर जमीनों की रजिस्ट्री करने के निर्देश दिए है। हालांकि होली धुलंडी के दिन छुट्टी रहेगी। पंजीयन एवं मुद्रांक विभाग के महानिरीक्षक आदेशानुसार जिले को आवंटित राजस्व लक्ष्य अर्जित करने लोगों को सुविधा देने के लिए मार्च में होलिका दहन धुलंडी के अतिरिक्त सभी राजकीय अवकाशों में जिले के सभी सबरजिस्ट्रार कार्यालय, एडीएम (स्टांप) और डीआईजी (स्टांप) के सभी कार्यालय कार्य दिवस के रूप में खुले रहेंगे।
डिस्कॉम के ऑफिस भी खुलेंगे, बिल जमा होंगे
डिस्कॉमके सबडिवीजन कार्यालयों में मार्च में सरकारी छुट्टी के साथ ही शनिवार और रविवार को बिजली बिल सही करने जमा कराने का काम होगा। इसके लिए शनिवार और रविवार को भी दफ्तर खोले जाएंगे। डिस्कॉम प्रबंधन सर्किल कार्यालय ने कर्मचारियों की 31 मार्च तक सभी छुट्टियां निरस्त कर दी हैं।
hin_Deva hin_Deva hin_Deva hin_Deva